मेरे घरवाले उस चेले से मिले। उसने पता नहीं क्या-क्या करवाया। मुझे तो उन दिनों डर के मारे कुछ समझ नहीं आता था। मगर श्मशानघाट मे ंले जाकर वह कुछ करता था। उसमें बकरे की कलेजी, मछली की आंख और न जाने क्या-क्या करता था। और उसके बाद से वे सारी चीजें ठीक हो गई हैं। न कुछ दिखाई देता है, न सुनाई देता है। अब मैं एमटेक कर चुका हूं और बिना किसी डर के रात को कहीं भी आ-जा सकता हूं। इस घटना के बारे में मेरे गांव वाले कहते हैं कि किसी ने मेरे ऊपर ओपरा कर दिया था तो कुछ लोग कहते हैं कि मैं भांग पीने लगा था और मेरी बुद्धि फिर गई थी। यह बात अलग है कि मैंने कभी सिगरेट तक नहीं पी। कुछ लोगों का कहना है जॉब न लगने से डिप्रेशन में चला गया था और यह सब इमैजिन कर रहा था। मैं डिप्रेशन मे ंगया जरूर था, मगर मेरे साथ जो-कुछ हो रहा था, उससे तंग आकर। कई बार तो खुदकुशी का भी मन किया था सब खत्म करने को, मगर ऐसा कर नहीं पाया। जितने लोग, उतनी बातें। मगर मैं जानता हूं कि सच क्या है। आप भी अपनी राय बनाने के लिए स्वतंत्र हैं।